b'\n_START_ARTICLE_\nFormasi Berapit\n_START_PARAGRAPH_\nFormasi Berapit merupakan satu formasi batuan berusia Kapur Awal yang terdapat di Semenanjung Malaysia.\n_START_SECTION_\nAsal-usul\n_START_PARAGRAPH_\nFormasi Berapit yang diperkenalkan oleh MT-JGSC (2009) pada asalnya merupakan unit batuan paling bawah bagi Lapisan Nenering yang dinaiktaraf menjadi formasi berikutan penemuan fosil debunga Caronatispora telata dan Spheripollertes scabratus yang berusia Kapur Awal._NEWLINE_Nama formasi ini diambil bersempena nama Bukit Berapit di Pengkalan Hulu, Perak di mana batuan ini tersingkap.\n_START_SECTION_\nTaburan\n_START_PARAGRAPH_\nFormasi batuan ini bersentuhan baik dengan Formasi Kroh yang berusia Silur hingga Devon di Bukit Berapit.\n_START_SECTION_\nKomposisi\n_START_PARAGRAPH_\nFormasi Berapit terdiri daripada konglomerat masif, tersusun teruk dan bermatriks. Klasta konglomerat berbentuk subbundar berasal daripada batu pasir, syal dan batu kapur yang tersimen dengan matriks pasir kemerahan. Lapisan konglomerat ini menghalus ke atas.\n_START_SECTION_\nSekitaran Pengendapan\n_START_PARAGRAPH_\nFormasi Berapit berkemungkinan terendap di sekitaran aliran sungai daratan yang tidak jauh dari sumber batuan.'